is en en en pt en is is is is is cs fr hu cs is is fi de de da is hbs_lat cs cs is is is is de de is fr en is cs is is is en cs is is is is is is is is is is is is is is is is is is en is en is fi pt fi en is is is is is is is is is is is is is is is is is is is is is is de is is is is is is is is is is is is pl is is is is is is is is is is is is is is is is is is is is is is is is is is fi is is is sk is en is is is nn is cs pt is is en es es
Leiguskilmálar hjá Avis á Íslandi.
Call us? Expand for more information
* Gæti innifalið í sér kostnað
Opið mánudag til sunnudags frá 08:00 - 18:00*
Viltu tala við Þjónustuverið okkar? Við aðstoðum þig við bókun og aðrar fyrirspurnir.
Mínar síður Expand for more information
Skráðu þig inn á Avis Preferred aðganginn hér að neðan. Ef þú lendir í vandræðum hafðu samband við okkur í síma 591 4000.
Skráðu þig inn Gleymdir þú upplýsingunum þínum?
Sláðu inn netfang sem þú notar til að skrá þig inn á. Þetta verður notað til að endurræsa lykilorðið
Áfram Hætta við Gleymt Lykilorð
Nýr viðskiptavinur? Skrá mig í Avis Preferred
Hvað er Avis Preferred?
Skrá mig í Avis Preferred
Search the Avis website
Leiguskilmálar hjá Avis á Íslandi
1.1 Leigutaki samþykkir ákvæði leigusamnings þessa og hefur fengið afrit af honum.
1.2 Leigutaki undirritar leigusamning þennan með rafrænni undirskrift í gegnum fullgildan undirskriftarbúnað skv. lögum um rafrænar undirskriftir nr. 28/2001.
1.3 Leigutaki staðfestir með undirritun sinni á leigusamning þennan og ástandsskýrslu ökutækis að hafa tekið við ökutækinu og fylgihlutum í góðu ásigkomulagi.
1.4 Undirritun leigutaka á leigusamning þennan er jafngild undirritun leigutaka á greiðslukortafærslur vegna þeirra greiðslna er leigusali skuldfærir á greiðslukort leigutaka og fyrirtækinu ber réttilega að fá vegna ákvæða leigusamnings þessa. Leigusala er þannig heimilt að gjaldfæra á greiðslukort leigutaka leigugjald og annað sem leigutaka ber að greiða samkvæmt leigusamningi þessum, svo sem greiðslur vegna tjóns sem verður á ökutæki á meðan það er í vörslu leigutaka, og skal leigusali einn hafa ákvörðunarvald um hvenær það skuli gert, og hvort það skuli gert í einu lagi eða ekki. Réttur þessi stendur óhaggaður í 6 mánuði eftir að ökutæki hefur verið skilað til leigusala.
2.1 Leigutaki samþykkir að leigusali taki heimild á kreditkort (MasterCard, Visa, American Express eða Diners), sem sannarlega er í eigu leigutaka, er nemur áætluðum leigukostnaði auk mögulegs kostnaðar vegna aukahluta, eldsneytis og/eða umferðarsekta, ef við á.
2.2 Fólksbílar: ökumaður skal vera orðinn að minnsta kosti 20 ára og skal hafa haft ökuréttindi í minnst eitt ár áður en til leigu kemur. Fyrir ökumenn sem eru 18-19 ára skal greitt sérstakt gjald fyrir unga ökumenn, skv. verðskrá leigusala.
2.3 Jepplingar, jeppar: ökumaður skal vera orðinn að minnsta kosti 23 ára og skal hafa haft ökuréttindi í minnst eitt ár áður en til leigu kemur. Fyrir ökumenn sem eru 20-22 ára skal greitt sérstakt gjald fyrir unga ökumenn, skv. verðskrá leigusala.
2.4 Stærri jeppar og lúxusbílar: ökumaður skal vera orðinn að minnsta kosti 25 ára og skal hafa haft ökuréttindi í minnst þrjú ár áður en til leigu kemur. Fyrir ökumenn sem eru 23-24 ára skal greitt sérstakt gjald fyrir unga ökumenn, skv. verðskrá leigusala.
2.5 Ökumaður skal framvísa ökuskírteini, sem hefur verið í gildi í minnst 1 ár (3 ár fyrir stærri jeppa og lúxusbíla). Hafi ökumaður haft ökuréttindi í meira en 1 ár (3 ár) en það kemur ekki fram á ökuskírteini hans skal ökumaður framvísa fyrri ökuskírteinum eða staðfestingu, frá viðeigandi opinberri stofnun, sem sýnir upphaflegan útgáfudag ökuréttinda.
2.6 Ökumaður stærri bifreiða, sem samkvæmt lögum hverju sinni þarf aukin ökuréttindi til að aka, skal framvísa ökuskírteini sem uppfyllir slík skilyrði, við gerð leigusamnings.
2.7 Ökumaður skal framvísa alþjóðlegu ökuskírteini eða vera með opinbera þýðingu á ökuskírteini
sé ökuskírteinið ekki í latnesku letri, þ.e. í t.a.m. kínversku, arabísku, grísku, rússnesku, hebresku eða japönsku letri.
sé ökuskírteinið gefið út utan Evrópu og Norður Ameríku.
2.8 Ofangreindar reglur gilda einnig um auka ökumenn og verða þeir að vera skráðir á leigusamning við upphaf leigu.
2.9 Við upphaf leigu fær leigutaki ökutækið með fullum eldsneytistanki. Leigutaki er ábyrgur fyrir því að setja rétt eldsneyti á ökutæki á meðan á leigutíma stendur. Rétt tegund eldsneytis er tilgreind á leigusamningi þessum.
3. Meðan á leigu stendur
3.1 Ökutækinu skal stjórnað og ekið gætilega. Einungis þeir, sem skráðir eru ökumenn og/eða aukaökumenn, á leigusamningi þessum og uppfylla lið 2.2-2.7, hér að ofan, hafa leyfi til að aka ökutækinu. Leigutaki ber ábyrgð á tjóni gagnvart þriðja aðila sem ekki fæst bætt af vátryggingarfélagi ökutækisins.
3.2 Sé um árekstur eða óhappatilviljun að ræða, skal leigutaki tafarlaust tilkynna um atburðinn til viðkomandi lögregluyfirvalda svo og leigusala og má eigi yfirgefa staðinn, fyrr en lögregla er mætt á staðinn. Leigutaki skal tafarlaust fylla út tjónaskýrslu ef um tjón er að ræða. Tilkynni leigutaki ekki um tjón ber hann fulla fjárhagslega ábyrgð á því. Leigusali ábyrgist ekki að leigutaki fái nýjan bíl og er það háð skilyrðum leigusala.
3.3 Þurfi leigusali að sækja eða láta sækja ökutækið vegna áreksturs eða óhappatilviks ber leigutaki allan kostnað. Dráttarkostnaður vegna þessa er skv. verðskrá leigusala hverju sinni.
3.4 Leigutaki samþykkir að greiða leigusala samkvæmt kröfu öll útgjöld, sem leigusali verður fyrir, ef hann þarf að koma ökutækinu til baka til aðseturs leigusala hafi það verið skilið eftir eftirlitslaust, án tillits til ástands ökutækisins, vega eða veðurs.
3.5 Leigutaki ber sjálfur ábyrgð á því að kynna sér færð og ástand vega á ferðum sínum, einnig veðurspár og almennar viðvaranir þar að lútandi.
3.6 Leigutaka er óheimil/ll:
Akstur á vegum sem eru F-merktir á opinberum kortum, ásamt Kjalvegi (vegur 35) og um Kaldadal (vegur 550) nema á jeppum/jepplingum sem eru 4WD (fjórhjóladrifnir) og leigusali samþykkir að séu hæfir á slíkum vegum. Brot gegn grein þessari heimilar leigusala að beita leigutaka févíti að upphæð kr. 100.000.- Framangreint ákvæði um févíti hefur ekki áhrif á skyldu leigutaka til greiðslu skaðabóta vegna tjóns.
Akstur í eða yfir ár eða hvers konar vatnsföll. Framangreint bann gildir ekki um bíla sem leigusali samþykkir að séu hæfir til slíks aksturs, en slíkur akstur er þó alfarið á ábyrgð leigutaka, sbr. tryggingaskilmála.
Akstur á vegatroðningum og götuslóðum sem ekki hafa vegnúmer, um fjörur eða aðrar vegleysur.
Akstur í snjósköflum og ís.
Notkun ökutækisins er brýtur í bága við landslög og/eða ákvæði leiguskilmála þessa.
3.7 Leigutaki skal greiða fyrir eldsneyti og annað sem þarf til aksturs ökutækisins ásamt skemmdum sem verða á ökutækinu, á meðan ökutækið er á hans ábyrgð, sem í skilningi leigusamnings þessa er aldrei skemmri tími en þar til að starfsfólk leigustöðvar hefur yfirfarið ökutækið en slíkt getur einungis átt sér stað á opnunartíma leigustöðvar.
3.8 Kílómetrafjöldinn (km) sem ökutækinu er ekið meðan samningur þessi er í gildi, ákvarðast með álestri á venjulegan kílómetramæli sem fylgir ökutækinu frá framleiðanda. Leigutaki skal tilkynna leigusala svo fljótt sem auðið er, ef kílómetramælirinn er eða verður óvirkur á leigutímanum. Leigusali hefur heimild til að áætla kílómetrafjölda í því tilviki að kílómetramælir er óvirkur.
3.9 Reykingar eru bannaðar í ökutækinu. Leigusali áskilur sér rétt til að sekta leigutaka ef reykt hefur verið í ökutækinu. Einnig getur leigusali innheimt þrifgjald skv. verðskrá leigusala, vegna slæmrar umgengni eða ólyktar í ökutækinu.
3.10 Leigutaki er ábyrgur fyrir öllum stöðumælasektum og sektum fyrir umferðarlagabrot. Leigusali áskilur sér rétt til að innheimta þjónustugjald, í samræmi við verðskrá leigusala, fyrir meðhöndlun sektargreiðslna og fyrir að veita upplýsingar vegna umferðarlagabrota.
3.11 Leigutaka er óheimilt að láta fara fram viðgerðir eða breytingar á ökutækinu og fylgihlutum þess eða leyfa nokkra veðsetningu.
3.12 Leigutaka er óheimilt að nota ökutækið til flutninga á farþegum gegn greiðslu, lána það eða framleigja.
3.13 Leigutaka er óheimilt að flytja ökutækið úr landi.
4.1 Leigutaki skal skila ökutækinu ásamt öllum fylgi- og aukahlutum (t.a.m. hjólbörðum, verkfærum, leiðsögutæki (gps) og wifi tæki ásamt snúrum og festingum, og barnastólum) í sama ásigkomulagi og það var við móttöku að undanskildu eðlilegu sliti vegna notkunar miðað við lengd leigutíma. Leigutaki samþykkir að greiða samkvæmt verðskrá leigusala einstaka hluta sem ekki fylgja eða eru í óviðunandi ástandi við skil.
4.2 Ökutæki skal skilað með fullum eldsneytisgeymi af eldsneyti. Ef ökutæki er ekki skilað með fullum eldsneytisgeymi af eldsneyti er leigusala heimilt að gjaldfæra leigutaka fyrir það eldsneyti sem vantar til að geymir sé fullur ásamt þjónustugjaldi skv. verðskrá leigusala, nema leigutaki hafi valið að kaupa Fyrirframgreitt eldsneyti (e. Fuel up front). Hafi leigutaki keypt Fyrirframgreitt eldsneyti fæst eldsneyti það sem eftir er á ökutækinu við skil ekki endurgreitt nema eldsneytisgeymir sé fullur af eldsneyti, í þeim tilvikum fæst Fyrirframgreitt eldsneyti endurgreitt.
4.3 Ökutækinu skal skilað á tilskildum tíma samkvæmt leigusamningi þessum nema um annað verði samið síðar. Skili leigutaki ekki ökutækinu á réttum tíma, eða láti ekki vita um áframhaldandi leigu er leigusala eða lögreglu heimilt að taka ökutækið í sína vörslu án frekari fyrirvara, á kostnað leigutaka. Áframhaldandi leiga er háð samþykki leigusala og heimildar á kreditkorti. Skili leigutaki ökutækinu 29 mínútum eða síðar eftir að samningstími rennur út er leigusala heimilt að innheimta allt að sólarhringsgjald samkvæmt leigusamningi þessum. Fyrir hvern dag sem hefst eftir það er leigusala heimilt að innheimta gjöld samkvæmt verðskrá leigusala.
4.4 Skili leigutaki ökutæki utan opnunartíma leigustöðvar ber leigutaki ábyrgð á ökutækinu skv. leigusamningi þessum fram að þeim tíma að starfsfólk leigustöðvar
hefur yfirfarið ökutækið. Leigutaki skal:
setja alla aukahluti í skott bílsins (gps, wifi tæki o.þ.h.).
leggja ökutækinu svo ekki skapist hætta af.
leggja ökutækinu svo ekki komi til stöðusekta.
setja bíllykilinn í þar til gert öryggisbox á leigustöð.
4.5 Ökutækinu skal skilað til aðseturs leigusala nema um annað hafi verið samið.
4.6 Leigutaki skal greiða allan innheimtu-, vaxta- og lögfræðikostnað sem fellur á leigusala, grípi leigusali til innheimtuaðgerða vegna leigusamnings þessa.
5.1 Leigusali ábyrgist afhendingu ökutækis á umsömdum tíma.
5.2 Leigusali ábyrgist að, við afhendingu ökutækisins, fullnægi það þeim kröfum sem gerðar eru um það í lögum um leigu skráningarskyldra ökutækja nr. 65/2015.
5.3 Leigusali skal kynna leigutaka efni leigusamnings þessa og sérstaklega þær skyldur sem hann tekur á sig með undirritun hans.
5.4 Leigusali skal, eftir fremsta megni, upplýsa erlenda leigutaka um íslenskar umferðarreglur, umferðarmerki og reglur um bann við umferð utan vega. Jafnframt skal leigusali vekja sérstaka athygli á hættu sem stafar af dýrum á vegum.
5.5 Vilji leigusali takmarka notkun ökutækis með hliðsjón af útbúnaði þess og/eða ástandi vega skal það gert skriflega við undirritun leigusamnings þessa.
5.6 Bili ökutækið vegna eðlilegs slits eða af öðrum ástæðum sem ekki eru leigutaka um að kenna, skal leigusali afhenda leigutaka annað ökutæki svo fljótt sem auðið er eða sjá til þess að viðgerð fari fram svo fljótt sem auðið er, á þeim stað sem leigusali ákveður.
Framangreint hefur ekki áhrif á greiðslu leigugjalds eða annars sem leigutaka ber að greiða samkvæmt leigusamningi þessum. Leigusali greiðir engar bætur í þeim tilvikum sem að framan greinir, hvorki vegna gistingar, né annars.
5.7 Leigusali er ekki ábyrgur fyrir hvarfi muna eða skaða á þeim, sem leigutaki eða einhver annar aðili geymdi eða flutti í eða á ökutækinu.
6.1 Viðaukar og breytingar á skilmálum og ákvæðum þessa leigusamnings og ástandsskýrslu ökutækis á leigusamningi þessum skulu vera skriflegar.
6.2 Leigusali ábyrgist að vera ávallt með gilda starfsábyrgðartryggingu.
6.3 Um samninga þá, sem gerðir eru á grundvelli ofangreindra skilmála, þar með talið bótakröfur sem eftir atvikum kunna að vera gerðar, skal fara að íslenskum lögum. Gildir það bæði um grundvöll og útreikning bóta. Sama gildir um bótakröfur á grundvelli bótaábyrgðar utan samninga. Rísi mál út af leigusamningi þessum skal málið rekið fyrir varnarþingi leigusala.
6.4 Bent skal á að skjóta má ágreiningsmálum samningsaðila leigusamnings þessa til starfandi úrskurðarnefndar Neytendasamtakanna og Samtaka ferðaþjónustunnar.
Avis bílaleiga á Íslandi
leiguskilmalar Veldu til að opna listann Icelandic English